《晚过张分司园》
宋代·董嗣杲

偶乘意度过东邻，芳艳多情媚柳津。
欢笑直邀云际月，酣歌狂柳雨馀春。
亭台花木销官酒，城郭风烟老客身。
回首庐山图画里，不知愁落软红尘。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。